Buang Segala Tentang Dia

Buang Segala Tentang Dia ialah sebuah siri drama televisyen Malaysia 2024 arahan Emdy Idris terbitan Filmscape Sdn Bhd. Ia dibintangi oleh Syaffiq Sahli dan Dayang Areeda. Siri ini memulakan tayangan perdana di Slot Widuri, TV1 pada 15 Disember 2024 hingga 22 Februari 2025 menggantikan Hatimu Aisyah.

Sinopsis
Iman Nur Alisa menyangka perkahwinan yang dipayungi restu orang tua, pasti akan kekal bahagia hingga ke akhirnya.

Namun tanggapannya ternyata silap. Cinta Zaid terhadapnya hilang seiring pudarnya kecantikan yang pernah lelaki itu kagumi saat pertama kali melihat Alisa. Alisa kehilangan suami yang satu masa dulu bersumpah mencintai dan melindungi.

Jiwa wanitanya hancur dengan kata-kata diluahkan suaminya. Bukan itu sahaja, Alisa teruk dipukul lelaki tak berguna itu. Kesudahannya Zaid pergi meninggalkan Alisa dengan mental yang terdera. Ketika itu muncul gadis bernama Sue, bekas kekasih Zaid yang bersungguh-sungguh ingin kembali menuntut kembali lelaki yang pernah Alisa rampas darinya.

Melihat Alisa yang disakiti, cinta yang dahulunya pernah terkubur, kembali membuak-buak dalam diri Ibra Iskandar. Dia merayu, mohon cintanya diterima. Sedang Alisa pula merayu dirinya dijauhi lelaki itu. Rasa trauma mahu menjalin hubungan semula dengan lelaki menebal dalam diri Alisa. Lalu bagaimanakah kesudahan hubungan mereka?

Pelakon
Pelakon utama
 Dayang Areeda sebagai Nur Iman Alisa
 Syaffiq Sahli sebagai Ibra Iskandar
Pelakon pembantu
 Mustaqim Bahadon sebagai Zaid
 Aishah Azman sebagai Via
 Jay Iswazir sebagai Azrul
 Azzahra Ahmad sebagai Izzah
 Ily Mokhtar sebagai Sue
 Silfeny Osman sebagai Darlina
 Juita Johari sebagai Datin Ammara

 Pautan luar 

Kategori:Drama adaptasi novel di Malaysia